Lazarus You Heung-sik

**Lazarus You Heung-sik** (koreansk: 유흥식; hanja: 兪興植;  født 17. november 1951  i Nonsan i Sør-Chungcheong i Sør-Korea) er en sørkoreansk katolsk prelat, erkebiskop og prefekt for Kleruskongregasjonen i Vatikanet. Han er den første koreaner til å lede en avdeling av Den romerske kurie. Han har tidligere vært biskop av bispedømmet Daejeon fra 2005 til 2021, etter to år som koadjutorbiskop under biskop Joseph Kyeong Kap-ryong.

Den 29. mai 2022 kunngjorde pave Frans at han ville kreere ham til kardinal ved et konsistorium planlagt til den 27. august.
## Liv og virke
### Prest
Lazarus You Heung-sik ble døpt katolikk i en alder av seksten år.  Han studerte først i Seoul ved The Catholic University of Korea, og deretter i Roma, hvor han tok en grad i dogmatisk teologi ved Lateranuniversitetet. Han ble ordinert til prest den 9. desember 1979.

Hans ble blant annet assisterende prest ved bispedømmets katedral, direktør for et retretthus og direktør for et utdanningssenter. Fra og med 1994 var han  åndelig leder og professor ved Det katolske universitet i Daejeon; og var dets president fra 1998 til 2003.

Han har vært tilknyttet Focolarebevegelsen og har deltatt på internasjonale samlinger av biskoper som promoterer den.

### Koadjutorbiskop av Daejeon
Den 9. juli 2003 utnevnte pave Johannes Paul II ham til koadjutorbiskop av bispedømmet Daejeon. Han mottok sin bispevielse den 19. august 2003 av biskop Joseph Kyeong Kap-ryong av Daejeon; medkonsekrantene var hjelpebiskopen i Suwon, Mathias Ri Iong-hoon, og hjelpebiskopn i Seoul, Joseph Lee Han-taek S.J. 
### Biskop av Daejeon
Han ble Daejons ordinarie biskop ved Kyeongs pensjonering den 1. april 2005.

Den 29. mai 2007 utnevnte pave Benedikt XVI ham til medlem av det pavelige råd Cor Unum.

Mens han var biskop av Daejeon, har han ledet flere av Den koreanske katolske bispekonferanses komiteer; som komiteene om migranter, ungdomsarbeid og promotering av koreanske martyrers helligkåringsprosess.  Mens han var leder av Caritas Korea fra 2004 til 2008,  besøkte biskop You Heung-sik landets hovedstad Pyongyang fire ganger.

I 2014 var hans bispedømme vertskap for pave Frans, som feiret messe i *Daejeon World Cup Stadium*, deltok på *Asian Youth Day* og møtte asiatiske biskoper. Han deltok i Bispesynoden i Roma i 2018. Han beskrev unge mennesker i Koreasituasjon slik: *«Siden barndommen vokser de opp i et svært konkurransepreget samfunn. Konkurranse hindrer broderlige forhold, det kaster bort vennskap og nærer ensomhet.»* Han utnyttet synoden for å møte de to deltakende biskoper fra Kina. Han uttrykte håp om fred på den koreanske halvøy; han så for seg et eventuelt pavelig besøk til Nord-Korea, men advarte om at det ville kreve omfattende forberedelser, *«begynnende med spørsmålet om religionsfrihet og tilstedeværelsen av prester»*.

Den 14. oktober 2020 ble han sekretær for Den koreanske biskopskonferanse.

### Prefekt for Kleruskongregasjonen
Den 11. juni 2021 utnevnte pave Frans ham til å etterfølge kardinal Beniamino Stella som prefekt for Kongregasjonen for presteskapet, med datoen han tiltrådte forble uspesifisert. Han ble gitt personlig tittel som erkebiskop da han samtidig ble biskop emeritus av Daejeon.[23] Du flyttet deretter til Roma og tiltrådte sin nye stilling som prefekt den 2. august.

I februar 2022 deltok han på en konferanse på Universidad Eclesiástica San Dámaso i Madrid om i den femte utgave av pastorale videreutdannelsessesjoner for prester.

### Kardinal
Den 29. mai 2022 kunngjorde pave Frans at han ville elevere erkebiskop You til kardinals rang ved et konsistorium den 27. august 2022.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Erkebiskop Antonio del Giudice (1913-1982) *1962
* Kardinal *Lazarus You Heung-sik* (1951–) *2003
## Noter

## Referanser